|  |
| --- |
| **AKROENE ER DEAKTIVERT****Før du går igang med å fylle ut årsrapporten må du aktivere makroene i denne filen.**Dersom du har **Word 2000 - 2003** aktiverer du makroene på følgjande måte:I menyen i Word velger du følgjande:- **Verktøy - Makro - Sikkjerhet**- Et vindu vil nå åpnes, i dette setter du sikkjerhetsnivået til "**Middels**" og klikkjer OK.- Lukk deretter denne filen og åpne den igjen. Dersom denne teksten ikkje lenger vises er makroene aktivert og du kan gå igang med utfyllingen.Dersom du har **Word 2007** eller nyere anbefaler vi at du får tilsendt en rettleiing for konfigurering av makrosikkjerhet eller at du veiledes på telefon.Kontakt SignForm på 22 76 19 00 slik at vi kan få din e-postadresse for å sende deg rettleiingen. |



Årsrapport 2012 for Fylkesmannens tilsyn
med barnevernet i Møre og Romsdal

1. **INNLEIING**
2. **TILSYNET MED DEI KOMMUNALE BARNEVERNTENESTENE**
3. **Rapporteringar frå kommunar og barneverntenester**
4. **Tilsyn på grunnlag av fristoverskriding**
5. **Tilsynssaker etter barnevernloven**
6. **Systemrevisjonar**
7. **Anna tilsyn**
8. **Fylkesmannens tilsynsvurdering av situasjonen i det kommunale barnevernet**
9. **TILSYNET MED INSTITUSJONANE**
10. **Tilsynssaker etter forskrift om tilsyn med barneverninstitusjoner**
11. **Barneverninstitusjonar, omsorgssentra for mindreårige og sentra for foreldre og barn**
	1. **Institusjonar underlagt tilsyn**

 3.3.1 **Samtalar med barna**

3.4 **Bruk av tvang**

3.5 **Fylkesmannens tilsynsvurdering av situasjonen i institusjonane**

1. **KLAGESAKSBEHANDLING**
2. **Klagar retta mot kommunane**
3. **Andre forvaltningssaker knytte til kommunane**
4. **Klagar retta mot institusjonane**

1. **RÅD OG RETTLEIING**
2. **INNLEIING**

Fylkesmannens tilsynsansvar etter lov om barneverntjenester omfattar tilsynet med kommunane, barneverninstitusjonane, sentra for foreldre og barn, og omsorgssentra for mindreårige, jf. barnevernlova (bvl.) §§ 2-3 fjerde ledd, 5-7 og 5A-7.

I følgje forskrift om tilsyn med barneverninstitusjoner skal Fylkesmannen ved utgangen av året utarbeide ein årsrapport om tilsynsverksemda, jf. § 14. Årsrapporten om institusjonane inngår i denne årsrapporten, som såleis er ei samla framstilling av tilsynet og klagebehandlinga hjå Fylkesmannen. Mot slutten av rapporten er det eit eige kapittel om rådgjevings- og rettleiingsverksemda som Fylkesmannen har utført, og som ikkje er ledd i tilsyn.

1. **TILSYNET MED DEI KOMMUNALE BARNEVERNTENESTENE**
2. **Rapporteringar frå kommunar og barneverntenester**

Ved utgangen av 2012 var det 27 barneverntenester som utførte oppgåvene for dei 36 kommunane i fylket.

Fylkesmannen har gjennomgått halvårlege rapportarfrå kommunane, per 30. juni og 31. desember, og sluttførte fristskjema frå barneverntenestene. Rapportane gir oppdatert kunnskap om barneverntenesta, irekna opplysningar om talet på tilsette, meldingar, undersøkingar og tiltak. Rapportane gir også kunnskap om fristoverskridingar, kor mange barn som har tiltaksplan og omsorgsplan, kor mange som er plassert i fosterheimar og omfanget av tilsynet med barn i fosterheimar.

Datamaterialet i rapportane vert brukt for å forstå utviklinga over tid og den faktiske situasjonen i kommunane. Samanhaldne med data frå Statistisk sentralbyrå og andre kunnskapskjelder, gir denne kunnskapen eit grunnlag for tilsyn og anna oppfølgjing av kommunane. Halvårsrapportane er sende inn til Barne-, likestillings- og inkluderingsdepartementet. Kommunane har tilgang til samanstilllingar av sitt eige datamateriale i Rapporteringsbanken på nettstaden til departementet.

1. **Tilsyn på grunnlag av fristoverskridingar**

Fylkesmannen har på grunnlag av gjennomgangen av fristskjema frå barneverntenestene, fått kunnskap om fristoverskridingar. I 2012 har Fylkesmannen teke kontakt med tre kommunar i Møre og Romsdal for å få nærare klårgjering av årsakene til fristoverskridingane. Ein av desse kommunane har vore innkalt til møte hos fylkesmannen, og ein kommune har fått besøk av Fylkesmannen. Kommunane har fått rådgjeving og rettleiing, jf. forskrift om mulkt etter barnevernlova.

Det er i 2012 ikkje gitt mulkt til nokon av kommunane i Møre og Romsdal.

* 1. **Tilsynssaker etter barnevernlova, jf. bvl. § 2-3 fjerde ledd**

|  |  |
| --- | --- |
| Tilsynssaker[[1]](#footnote-1) (hendingar og forhold underlagt tilsyn) | Tal |
| Ikkje avslutta saker ved utgangen av 2011 | 6 |
| Innkomne saker i 2012 | 23  |
| Behandla saker i 2012 | 25 |
| Behandla saker i 2012 konkludert med lovbrot | 6 |
| Ikkje avslutta saker ved utgangen av 2012 | 4 |

I tillegg har fylkesmannen motteke 20 henvendelser som ikkje har krevd tilsynsmessig oppfølgjing, men som har fått anna oppfølgjing.

* 1. **Systemrevisjonar**

Fylkesmannen har gjennomført tilsyn som systemrevisjon med tema frå barnevernlova i 3 kommunar. Dette vart undersøkt gjennom tilsyna:

Tilsyna gjekk inn i det landsomfattande tilsynet med det kommunale arbeidet med undersøking og evaluering av hjelpetiltak til heimebuande barn, initiert av Statens helsetilsyn.

Det vart funne brot på krav stilte i eller i medhald av lov eller forskrift i alle tilsyna som er gjennomførde. Nokre døme på lov- og/eller forskriftsbrot er:

* Kommunen sikrar ikkje barns medverknad i alle undersøkings- og hjelpetiltakssakene i barnevernet
* Kommunen sikrar ikkje at alle hjelpetiltak vert evaluert i tråd med regelverket
* Kommunen sikrar ikkje at alle undersøkingssakene vert gjennomført i tråd med regelverket
	1. **Anna tilsyn**

Eitt av tilsyna (under punkt 2.4.) vart gjennomført som såkalla klyngetilsyn. Dette innebar at to nabokommunar gjennomførte eigenvurdering av verksemda parallelt med at vi gjennomførte systemrevisjon i utvald kommune. Alle deltok på eit felles oppstartsmøte (der vi gjekk gjennom revisjonskriteria og krav til internkontroll) og i eit oppsummeringsmøte (der fokus var på risikoanalyse og arbeid med å rette forhold som ikkje er i tråd med regelverket).

**2.6 Fylkesmannens tilsynsvurdering av situasjonen i det kommunale barnevernet**

Det vart i 2012 delt ut øyremerka midlar til 3,6 stillingar i tillegg til dei 20 som var tildelt året før.

22 barneverntenester har dermed fått tilskot til stillingar. Av dei er det 5 interkommunale barneverntenester.

Det er gjennomført leiarutdanning der dei fleste barnevernleiarane i kommunane i fylket har delteke og fullført hausten 2012. Denne utdanninga kom i stand gjennom samarbeid mellom BUFetat og kommunar og vart gjort mogeleg gjennom midlar som fylkesmannen tildelte.

Gjennom øyremerka midlar til kompetansestyrking har dei fleste barnevernleiarane tatt leiarutdanning og mange fagpersonar har tatt vidareutdanning og anna opplæring (t.d. Kvellomodellen).

Styrkinga har gitt positive resultat idet fleire barn med tiltak har fått lovpålagde planar, og større andel saker blir undersøkte utan fristbrot. Fylkesmannen har ut frå tilsynserfaringar merka seg at dokumentasjon av dei barnevernfaglege vurderingane er mangelsfulle i mange av sakene.

1. **TILSYNET MED INSTITUSJONANE**

**3.1 Tilsynssaker etter forskrift om tilsyn med barneverninstitusjonar, jf. § 11**

|  |  |
| --- | --- |
| Tilsynssaker[[2]](#footnote-2) (hendingar og forhold underlagt tilsyn) | Tal |
| Ikkje avslutta saker ved utgangen av 2011 | 0 |
| Innkomne saker i 2012 | 0 |
| Behandla saker i 2012 | 0 |
| Behandla saker i 2012 konkludert med lovbrot[[3]](#footnote-3) | 0 |
| Ikkje avslutta saker ved utgangen av 2012 | 0 |

Det har ikkje kome klager på forhold i barneverninstitusjonane etter § 11 i tilsynsforskrifta.

* 1. **Barneverninstitusjonar, omsorgssentra for mindreårige og sentra for foreldre og barn**

Fylkesmannen har i løpet av 2012 ført tilsyn med i alt 6 barneverninstitusjonar, irekna 9 avdelingar/einingar. 5 institusjonar er statlege, og 1 institusjon blir eigd og driven av private, av desse er ingen ideelle institusjonar. I løpet av året har følgjande endringar skjedd:

Som følgje av omorganiseringa i Bufetat er det som i utgangspunktet var to avdelingar ved Sunnmørsheimen, no omgjort til to institusjonar: Sunnmørsheimen akuttinstitusjon og Sunnmørsheimen ungdomsheim.

Ved utgangen av året var det 6 barneverninstitusjonar, irekna 9 avdelingar/einingar.

Det er ikkje omsorgssenter for mindreårige i Møre og Romsdal.

Fylkesmannen har ført tilsyn med det eine sentret for foreldre og barn som er i Møre og Romsdal.

* 1. **Institusjonar underlagt tilsyn**

**Barneverninstitusjonar underlagt tilsyn, jf. forskrift om tilsyn med barneverninstitusjoner §§ 7, 8 og 9**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Barneverninstitusjonar | Talavd | Eigar  | Gjennom-førde syst.rev. jf. § 9 | Lovpålagde besøk, jf. § 8[[4]](#footnote-4) | Utførte besøk, jf. § 8 | Av dei ikkje varsla, jf. § 8  | Sum tal påsamtalar med barn | Sum barn plasserte på tilsynstids-punkta  |
| Clausenengen ungdomshjem | 1 | Bufetat | 0 | 2 | 2 | 1 | 5 | 7 |
| Husafjellheimen | 1 | Bufetat | 0 | 2 | 2 | 1 | 4 | 13 |
| Kollen ungdomsbase | 2 | Bufetat | 0 | 4 | 4 | 2 | 16 | 33 |
| Sunnmørsheimen akuttinstitusjon | 1 | Bufetat | 0 | 4 | 4 | 2 | 18 | 33 |
| Sunnmørsheimen ungdomsheim | 1 | Bufetat | 0 | 4 | 4 | 2 |
| Interaktiv barnevern | 3 | Privat | 0 | 4 | 3 | 2 | 23 | 32 |
| Sum  | 0 | 20 | 19 | 10 | 66 | 118 |

Det vart ikkje gjennomført systemrevisjon ved barneverninstitusjonane i 2012 pga manglande kapasitet hos fylkesmannen.

**Sentra for foreldre og barn, jf. forskrift for sentre for foreldre og barn § 25**

|  |  |  |  |
| --- | --- | --- | --- |
| Sentra for foreldre og barn | Ant. avd. | Eigar  | Gjennomført tilsyn, jf. § 25 annet ledd |
| SFFB i Molde | 1 | Bufetat | 1 |
|  |  |  |  |

Tema var om institusjonen sikrar forsvarleg inntak og det vart gitt ein merknad ved tilsynet.

* + 1. **Samtalar med barna, jf. forskrift om tilsyn med barneverninstitusjoner § 8**

**Barneverninstitusjonar**

I 2012 snakka Fylkesmannen med 66 av 118 bebuarar på det tidspunktet tilsynet fann stad. Alle bebuarane får tilbod om samtale med tilsynet når vi kjem. Årsaka til at vi ikkje har snakka med alle er at dei enten ikkje var til stades eller at dei avslo. Dersom vi reknar i forhold til dei som var til stades ved tilsynsbesøket, hadde tilsynet samtale med 66 av 93 ungdommar.

Dei aller fleste samtalane vart gjennomført individuelt, unntak er der vi berre orienterte om tilsynets rolle, der vart dette gjort med små grupper i eit par tilfelle.

Vi helsar alltid på nye bebuarar og orienterer om tilsynets rolle. I tillegg leverer vi brosjyre med m.a. kontaktinformasjon til kvar av ungdommane.

Tilsynsbesøka finn alltid stad på ettermiddagstid, unntatt i sommarferien.

* 1. **Bruk av tvang, jf. forskrift om tilsyn med barneverninstitusjoner § 7 fjerde ledd, og kap 3 og 4, jf.§ 26, i rettighetsforskriften**

Institusjonane sender inn tvangsprotokollar/enkeltvedtak om bruk av tvang fortløpande (Bufdirs mal vert nytta av alle institusjonane). Når vedtaka kjem til fylkesmannen, vert desse gjennomgått fortløpande. Dersom ungdommane ønskjer å klage, kan dei gjere dette på malen - eller dei gjer det når vi er på tilsynsbesøk.

I 2012 er det for alle institusjonane kontrollert til saman **164** **protokolleringar og vedtak**. Til samanlikning var det 252 protokollar i 2011 og 388 i 2010.

* 1. **Fylkesmannens tilsynsvurdering av situasjonen i institusjonane**

Institusjonane behandlar ungdomane stort sett på ein grei måte. Berre ved ein av institusjonane har det vore særlege utfordringar i 2012. På denne har det vore nytta mykje tvangstiltak, som igjen har ført til mange tvangsprotokollar der ein del er blitt påklaga. Generelt har fylkesmannen sett at det har vore nødvendig å nytte tvang, men i nokre tilfelle har ungdomen fått medhald i klagen.

1. **KLAGESAKSBEHANDLING, jf. barnevernloven § 6-5 og rettighetsforskriften § 27 første og andre ledd**
2. **Klager retta mot kommunane**

I 2012 har Fylkesmannen registrert følgjande når det gjeld klagesaker etter barnevernloven, jf. § 6-5:

|  |  |
| --- | --- |
| **Klager på enkeltvedtak** | **Tal** |
| Ikkje avslutta saker ved utgangen av 2011 |  |
| Innkomne saker i 2012 | 3 |
| Behandla saker i 2012 | 3 |
| Ikkje avslutta saker ved utgangen av 2012 |  |

|  |  |
| --- | --- |
| **Utfallet av klagebehandlinga** | **Tal** |
| Avvist |  |
| Oppheva og tilbakesendt |  |
| Endra | 1 |
| Stadfesta | 2 |
| Sum[[5]](#footnote-5) | 3 |

|  |
| --- |
| Saksbehandlingstid[[6]](#footnote-6) |
| Tal tre månader eller mindre | Tal over tre månader |
| 3 |  |

Saksbehandlingstida har vore mellom 1 veke og 2 månader.

1. **Andre forvaltningssaker knytte til kommunane**

Ikkje aktuelt

1. **Klager retta mot institusjonane, jf. rettighetsforskriften § 27 første og andre ledd**

Klager frå barna eller deira føresette som har vore lagt fram for Fylkesmannen i munnleg eller skriftleg form, nokre av desse framlagde under tilsynsbesøk og andre ved direkte kontakt med Fylkesmannen.

Fylkesmannen har i 2012 behandla **9 klager** frå bebuarar på institusjonane eller frå deira føresette. Ingen av klagane gjeld klagar over einskildvedtak, jf. § 26 første ledd, og 9 av klagane gjeld andre brot på rettighetsforskriften, jf. § 27 andre ledd.

Talet på klager er sterkt redusert frå 2011 - da vert det behandla 18 slike klager. Det må sjåast i samanheng med at talet på protokollar/vedtak også har gått sterkt ned, sjå punkt 3.4.

|  |  |
| --- | --- |
| **Klager retta mot institusjon, jf. rettighetsforskriften § 27**  | **Tal** |
| Ikkje avslutta saker ved utgangen av 2011 | 1 |
| Innkomne saker i 2012 | 10 |
| Behandla saker i 2012[[7]](#footnote-7) | 9 |
| Klagar over einskildvedtak, jf.rettighetsforskriften §§ 14-18 og §§ 22-24, jf §§ 26 første ledd og 27 andre ledd | 9 |
| Klagar over andre brot på forskrifta jf. § 27 andre ledd | 0 |
| Ikkje avslutta saker ved utgangen av 2012 | 2 |

|  |  |
| --- | --- |
| **Utfallet av klagebehandlinga** | **Tal** |
| Avvist | 0 |
| Medhald | 3 |
| Ikkje medhald | 6 |
| Sum[[8]](#footnote-8) | 9 |

Dei fleste klagene gjaldt bruk av tvang i akutte faresituasjonar. Det vart gitt medhald til bebuar i 2 slike saker, og medhald i klage som gjaldt begrensning i bruk av telefon.

|  |
| --- |
| Saksbehandlingstid[[9]](#footnote-9) |
| Tal tre månader eller mindre | Tal over tre månader |
| 9 |  |

1. **RÅD OG RETTLEIING**

I medhald av barnevernlova § 2-3 fjerde ledd bokstav a, skal Fylkesmannen sørgje for at kommunane får råd og rettleiing.

Fylkesmannen har løyst denne oppgåva på følgjande vis:

**Kurs/seminar/konferanse:**

Fylkesmannen arrangerte kurs for nytilsette i barneverntenesta i april med 49 deltakarar. Kurset omhandla praktisk barnevernsarbeid, barnevernjuss og gjennomgang av rollerne til dei statlege instansane i barnevernet: BUFetat, fylkesnemnda og fylkesmannen.

I november vart det arrangert kurs for barneverntenesta om fosterheimsarbeid med 57 deltakarar frå kommunalt barnevern. Psykolog og forskar Toril Havik var fagansvarleg for kurset.

**Samarbeid med BUFetat/ fylkesnemnda:**

Fylkesmannen koordinerer halvårlege samarbeidsmøte mellom BUFetat lokalt, Fylkesnemnda og Fylkesmannen. Møta vert nytta til informasjonsutveksling og drøfting av situasjonen i kommunane. Forumet vert også nytta til å klargjere samarbeid om aktuelle opplæringstiltak. Det vert gitt informasjon om planar for barneverninstitusjonane. Fylkesmannen formidlar tilsynserfaringar.

Fylkesmannen deltek også på halvårlege samarbeidsmøte mellom BUFetat Region Midt Norge og fylkesmennene i Midt Norge.

**Presse/media**

I 2012 har det vore langt mindre fokus på barnevern i media, enn i åra før.

1. Tilsynssak er ei sak der Fylkesmannen har vurdert at motteken informasjon krev tilsynsmessig oppfølging. [↑](#footnote-ref-1)
2. Tilsynssak er ei sak der Fylkesmannen har vurdert at motteken informasjon krev tilsynsmessig oppfølging. [↑](#footnote-ref-2)
3. Med lovbrot meiner vi også brot på forskrift, fordi forskrift er heimla i lov. [↑](#footnote-ref-3)
4. Institusjonar som tek imot barn plassert etter §§ 4-24/4-26 skal besøkast minst fire gonger kvart år, dei øvrige minst to. Har institusjonen berre vore i drift ein del av året, kan kravet endrast forholdsmessig. [↑](#footnote-ref-4)
5. Skal vere lik tal behandla klagar i 2012 i tabellen over. [↑](#footnote-ref-5)
6. Saksbehandlingstid er tida frå klagen kom inn hos Fylkesmannen til behandlinga var avslutta. [↑](#footnote-ref-6)
7. Skal vere lik summen av dei to radene under (klager over einskildvedtak og klager over andre brot på forskrifta). [↑](#footnote-ref-7)
8. Skal vere lik tal behandla klager i 2012 i tabellen over. [↑](#footnote-ref-8)
9. Saksbehandlingstid er tida frå klagen kom inn hos Fylkesmannen til behandlinga var avslutta. [↑](#footnote-ref-9)